pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.อุตฯ ลงพื้นที่เยี่ยมชมบริษัท เม็กเท็ค แมนูแฟ็คเจอริ่ง คอร์ปอเรชั่น (ประเทศไทย) จำกัด หรือ MECTEC นิคมอุตสาหกรรมบางปะอิน จังหวัดพระนครศรีอยุธยา
วันจันทร์ที่ 18 กันยายน 2560
รมว.อุตฯ ลงพื้นที่เยี่ยมชมบริษัท เม็กเท็ค แมนูแฟ็คเจอริ่ง คอร์ปอเรชั่น (ประเทศไทย) จํากัด หรือ MECTEC นิคมอุตสาหกรรมบางปะอิน จังหวัดพระนครศรีอยุธยา
รมว.อุตฯ ลงพื้นที่เยี่ยมชมบริษัท เม็กเท็ค แมนูแฟ็คเจอริ่ง คอร์ปอเรชั่น (ประเทศไทย) จํากัด หรือ MECTEC นิคมอุตสาหกรรมบางปะอิน จังหวัดพระนครศรีอยุธยา
พระนครศรีอยุธยา : วันนี้ 18 กันยายน 2560 นายอุตตม สาวนายน รัฐมนตรีว่าการกระทรวงอุตสาหกรรม นําคณะผู้บริหารกระทรวงอุตสาหกรรมและสื่อมวลชนลงพื้นที่เยี่ยมชมบริษัท เม็กเท็ค แมนูแฟ็คเจอริ่ง คอร์ปอเรชั่น (ประเทศไทย) จํากัด หรือ MECTEC นิคมอุตสาหกรรมบางปะอิน จังหวัดพระนครศรีอยุธยา เป็นบริษัทร่วมทุนญี่ปุ่นและฮ่องกง มีสถานะเป็นผู้นํารายใหญ่ที่สุดของโลกในการออกแบบ ผลิต และส่งมอบผลิตภัณฑ์แผงวงจรอิเล็กทรอนิกส์ชนิดยืดหยุ่นได้ (Flexible Printed Circuit Assembly) ที่ใช้ในสมาร์ทโฟนและอุปกรณ์เครื่องมือสื่อสาร (คิดเป็นร้อยละ 70 ของยอดขาย) ชิ้นส่วนยานยนต์ ชิ้นส่วนคอมพิวเตอร์ สมาร์ทการ์ดที่มีความปลอดภัยในระดับสูง (Security Cards) และเครื่องมือแพทย์ ตามลําดับ โดยบริษัทฯ ได้รับการส่งเสริมการลงทุนจาก สํานักงานคณะกรรมการส่งเสริมการลงทุน (BOI) จนถึงปัจจุบันบริษัทฯ ได้ลงทุนในไทยมูลค่ามากกว่า 10,000 ล้านบาท ส่งผลให้เกิดการจ้างงานทั้งระดับบริหารและระดับปฏิบัติการมากกว่า 6,500 คนต่อปี
ทั้งนี้ จากการศึกษาความเป็นไปได้ของตลาดที่จัดทําโดยบริษัทแม่ ผลิตภัณฑ์ของบริษัทจะมีอัตราความต้องการของลูกค้าเพิ่มขึ้นอย่างต่อเนื่อง และการประยุกต์ใช้กับสินค้าต่างๆ ในยุค IoT (Internet of Thing) น่าจะส่งผลในเชิงบวกยิ่งขึ้น
รัฐมนตรีว่าการกระทรวงอุตสาหกรรม กล่าวว่า บริษัท MECTEC เป็นความร่วมมือระหว่าง MEKTEC กับกระทรวงอุตสาหกรรม โดยสถาบันไฟฟ้าและอิเล็กทรอนิกส์ ในโครงการ Electronic Design Laboratory และการพัฒนาบุคลากรสําหรับอุตสาหกรรมอิเล็กทรอนิกส์อัจฉริยะ (Smart Electronics) รวมถึงการปรับปรุงหลักสูตรการเรียนการสอนของสถาบันการศึกษาเพื่อให้ตอบสนองได้ทันต่อการเปลี่ยนแปลงของเทคโนโลยี และทางกระทรวงจะเชิญ MEKTEC และบริษัทอื่น ๆ ที่เกี่ยวข้องเข้ามาเป็นพี่เลี้ยงร่วมพัฒนาบุคลากรภาคอุตสาหกรรมเพื่อรองรับ Industry 4.0 โดยอาศัยองค์ความรู้ของญี่ปุ่นผ่านโครงการ FlexCampus ซึ่งได้ร่วมลงนามความร่วมมือกับสภาอุตสาหกรรมของญี่ปุ่นในช่วงสัปดาห์ที่ผ่านมา ตลอดจนหารือปัญหาอุปสรรคและข้อจํากัดต่าง ๆ เช่น เรื่องพื้นที่ตั้ง แผนการบริหารความต่อเนื่อง (Business Continuity Plan) ของการนิคมอุตสาหกรรม การเชื่อมเส้นทางจราจรและปรับปรุงเส้นทางเข้าออกการนิคมอุตสาหกรรมบางปะอิน เป็นต้น
รัฐบาลไทย-ข่าวทำเนียบรัฐบาล-กรุงไทยฉลอง 51 ปี ออกเงินฝากออมทรัพย์พร้อมเพย์ ดอกเบี้ยสูงสุด 1.15% ต่อปี
วันจันทร์ที่ 13 มีนาคม 2560
กรุงไทยฉลอง 51 ปี ออกเงินฝากออมทรัพย์พร้อมเพย์ ดอกเบี้ยสูงสุด 1.15% ต่อปี
ธนาคารกรุงไทย ฉลองครบรอบ 51 ปี ออกเงินฝากพิเศษ KTB PromptPay Saving อัตราดอกเบี้ยสูงสุด 1.15% ต่อปี และเงินฝากประจํา KTB Birthday อัตราดอกเบี้ย 1.45% ต่อปี พร้อมลดดอกเบี้ยสินเชื่ออเนกประสงค์ลง 1-1.5% ต่อปี
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า เนื่องในโอกาสครบรอบ 51 ปี ธนาคารได้จัดแคมเปญเงินฝากพิเศษ ได้แก่ KTB PromptPay Saving สําหรับลูกค้าที่ผูกบัญชีกรุงไทย พร้อมเพย์ จะได้รับอัตราดอกเบี้ยออมทรัพย์พิเศษ 1 % ต่อปี เพิ่มขึ้นจากปกติ 0.50% ต่อปี เมื่อทํารายการโอนเงินในระบบพร้อมเพย์ไปยังบัญชีบุคคลอื่นอย่างน้อย 1 รายการ ตลอดระยะเวลา 6 เดือน นับจากวันที่สมัคร และจะได้รับดอกเบี้ยเพิ่มอีก 0.15 % ต่อปี รวมดอกเบี้ยที่ได้รับสูงสุด 1.15 % ต่อปี หากโอนเงินไปยังบัญชีบุคคลอื่น หรือรับโอนเงินจากบุคคลอื่นภายในธนาคารเดียวกัน 10 รายการต่อเดือน
“ลูกค้าสมัครได้คนละ 2 บัญชี ได้แก่ บัญชีที่ลงทะเบียนพร้อมเพย์ด้วยหมายเลขบัตรประจําตัวประชาชน และบัญชีที่ลงทะเบียนด้วยหมายเลขโทรศัพท์มือถือ จํานวนเงินสูงสุดที่นํามาคํานวณดอกเบี้ยไม่เกินบัญชีละ 1 แสนบาท สมัครใช้บริการได้ระหว่างวันที่ 14 มีนาคม – 14 กรกฎาคมนี้ สําหรับลูกค้าที่ผูกบัญชีพร้อมเพย์ แต่ไม่ได้สมัครเข้าร่วมแคมเปญ สามารถเลือกรับสิทธิ์ใช้บริการ SMS Alert ฟรี 6 เดือน”
นอกจากนี้ ธนาคารยังออก เงินฝากประจําพิเศษ KTB Birthday อัตราดอกเบี้ย 1.45% ต่อปี สําหรับบุคคลธรรมดา ระยะเวลาฝาก 14 เดือน ฝากขั้นต่ําครั้งละ 5 หมื่นบาท ระหว่างวันที่ 14 – 31 มีนาคม 2560 และยังจัดแคมเปญพิเศษ ลดดอกเบี้ยสินเชื่อบุคคล ได้แก่ สินเชื่ออเนกประสงค์ 5 Plus สําหรับพนักงานบริษัทเอกชนที่มีบัญชีเงินเดือนผ่านธนาคาร โดยลดอัตราดอกเบี้ยลง 1.5% ต่อปี เหลือเพียง MRR +5.50% ต่อปี ตลอดอายุสัญญากู้ 5 ปี และ สินเชื่ออเนกประสงค์เพื่อเป็นสวัสดิการข้าราชการ และพนักงานรัฐวิสาหกิจฯ โดยลดอัตราดอกเบี้ยลง 1% จากอัตราปกติ เป็นระยะเวลา 6 เดือน สําหรับผู้ที่ยื่นขอสินเชื่อ และได้รับอนุมัติระหว่างวันที่ 14 มีนาคม – 31 พฤษภาคม 2560 สอบถามรายละเอียดเพิ่มเติมได้ที่ KTB Call Center 02-111-1111
ฝ่ายสื่อสารองค์กรและภาพลักษณ์
โทร. 0-2208-4174-7
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.อุตฯ เปิดสัมมนา “การยกระดับผลิตภัณฑ์ชุมชนภายใต้แนวคิดเชิงเทคโนโลยีและนวัตกรรม" พร้อมมอบป้ายสัญลักษณ์ร้าน มอก. ผู้ประกอบการในพื้นที่ภาคตะวันออก
วันจันทร์ที่ 5 กุมภาพันธ์ 2561
รมว.อุตฯ เปิดสัมมนา “การยกระดับผลิตภัณฑ์ชุมชนภายใต้แนวคิดเชิงเทคโนโลยีและนวัตกรรม" พร้อมมอบป้ายสัญลักษณ์ร้าน มอก. ผู้ประกอบการในพื้นที่ภาคตะวันออก
รมว.อุตฯ เปิดสัมมนา “การยกระดับผลิตภัณฑ์ชุมชนภายใต้แนวคิดเชิงเทคโนโลยีและนวัตกรรม" พร้อมมอบป้ายสัญลักษณ์ร้าน มอก. ผู้ประกอบการในพื้นที่ภาคตะวันออก
รมว.อุตฯ เปิดสัมมนา “การยกระดับผลิตภัณฑ์ชุมชนภายใต้แนวคิดเชิงเทคโนโลยีและนวัตกรรม" พร้อมมอบป้ายสัญลักษณ์ร้าน มอก. ผู้ประกอบการในพื้นที่ภาคตะวันออก
วันนี้ (5 กุมภาพันธ์ 2561) นายอุตตม สาวนายน รัฐมนตรีว่าการกระทรวงอุตสาหกรรม เปิดการสัมมนาพร้อมกล่าวปาฐกถาในงานสัมมนาเชิงปฎิบัติการ “การยกระดับผลิตภัณฑ์ชุมชนภายใต้แนวคิดเชิงเทคโนโลยีและนวัตกรรม" เพื่อยกระดับผลิตภัณฑ์ชุมชน ด้วยการสนับสนุนองค์ความรู้เกี่ยวกับแนวคิดและความสําคัญของเทคโนโลยีและนวัตกรรมในยุค Thailand 4.0 การพัฒนาและเพิ่มมูลค่าผลิตภัณฑ์ด้วยคุณภาพและมาตรฐานในเชิงสร้างสรรค์ และการแก้ไขปัญหาคุณภาพผลิตภัณฑ์ที่ไม่เป็นไปตามมาตรฐาน รวมทั้งส่งเสริมให้ผลิตภัณฑ์ที่ผ่านการรับรองมาตรฐานผลิตภัณฑ์ชุมชนสามารถเข้าไปจําหน่ายในร้านตามโครงการ “ร้าน มอก.” มีผู้ผลิตชุมชนเข้าร่วมกว่า 200 ราย
นอกจากนี้ ยังมีพิธีมอบป้ายสัญลักษณ์ร้าน มอก. ผู้ประกอบการในพื้นที่ภาคตะวันออก จํานวน 7 ราย โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม ร่วมเปิดงาน ณ โรงแรม นิวแทรเวิล ลอร์ด โฮเทล จังหวัดจันทบุรี
รัฐบาลไทย-ข่าวทำเนียบรัฐบาล-การปฏิบัติตัวสำหรับประชาชนสิทธิบัตรทอง 30 บาท
วันศุกร์ที่ 3 เมษายน 2563
การปฏิบัติตัวสําหรับประชาชนสิทธิบัตรทอง 30 บาท
กรณีโรคติดเชื้อไวรัสโควิด-19
-อาการเข้าข่ายรีบไป รพ.หากพบว่าติดเชื้อไม่เสียค่าใช้จ่าย
-อาการไม่เข้าข่าย ไม่แนะนําให้ไปและจ่ายเงินเอง
รัฐบาลไทย-ข่าวทำเนียบรัฐบาล-นายกรัฐมนตรีสั่งเร่งใช้งบประมาณเพื่อแก้ไขปัญหาด้านสาธารณสุข เยียวยาผู้ได้รับผลกระทบ และฟื้นฟูเศรษฐกิจ ภายหลังพ.ร.ก. 3 ฉบับ มีผลบังคับใช้
วันอังคารที่ 21 เมษายน 2563
นายกรัฐมนตรีสั่งเร่งใช้งบประมาณเพื่อแก้ไขปัญหาด้านสาธารณสุข เยียวยาผู้ได้รับผลกระทบ และฟื้นฟูเศรษฐกิจ ภายหลังพ.ร.ก. 3 ฉบับ มีผลบังคับใช้
นายกรัฐมนตรีสั่งเร่งใช้งบประมาณเพื่อแก้ไขปัญหาด้านสาธารณสุข เยียวยาผู้ได้รับผลกระทบ และฟื้นฟูเศรษฐกิจ ภายหลังพระราชกําหนดทั้ง 3 ฉบับ มีผลบังคับใช้
วันนี้ (21 เม.ย. 63) เวลา 13.30 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรี โดยได้มีการหารือมาตรการต่าง ๆ เพื่อแก้ไขสถานการณ์การแพร่ระบาดของเชื้อไวรัสโควิด-19 พร้อมสั่งการให้ทุกกระทรวงปฏิบัติงานให้ครอบคลุมทุกมิติ รวมทั้งเป็นส่วนหนึ่งในการทํางานของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.)
นายกรัฐมนตรีรายงานว่า พระบาทสมเด็จพระเจ้าอยู่หัวทรงลงพระปรมาภิไธยในพระราชกําหนดทั้ง 3 ฉบับ ซึ่ง พระราชกําหนดฉบับแรก คือ พระราชกําหนดให้กระทรวงการคลังกู้เงินเพื่อแก้ไขปัญหา เยียวยาเศรษฐกิจและสังคม วงเงิน 1 ล้านล้านบาท ซึ่งจะครอบคลุม 3 ด้าน คือ การแก้ไขปัญหาด้านสาธารณสุข การเยียวยาผู้ได้รับผลกระทบ และการฟื้นฟูเศรษฐกิจและสังคม โดยให้มีการจัดตั้งคณะกรรมการกลั่นกรองโครงการประกอบด้วย ส่วนราชการและผู้ทรงคุณวุฒิ เพื่อหารือระเบียบปฏิบัติในการบริหารจัดการงบประมาณ โดยให้ดําเนินงานตามกฎหมายอย่างเคร่งครัด โดยจะให้กระทรวงเร่งเสนอหลักการแผนงานต่าง ๆ ให้คณะรัฐมนตรีพิจารณาเพื่อให้ทันทั้งการแก้ปัญหาด้านสาธารณสุข การช่วยเหลือเยียวยาผู้ได้รับผลกระทบ โดยนายกรัฐมนตรีย้ําว่า จะฟังความคิดเห็นจากประชาชนทุกภาคส่วน เพื่อให้หน่วยงานราชการที่เกี่ยวข้องนําไปพิจารณาและปฏิบัติต่อไป
สําหรับพระราชกําหนดฉบับที่ 2 ได้แก่ พระราชกําหนดรักษาเสถียรภาพของระบบการเงินและความมั่นคงทางเศรษฐกิจของประเทศ โดยธนาคารแห่งประเทศไทยและกระทรวงการคลัง จะร่วมกันจัดตั้งกองทุนเพื่อรักษาสภาพคล่องของการระดมทุนในตลาดตราสารหนี้ในวงเงิน 4 แสนล้านบาท และพระราชกําหนดฉบับที่ 3 ได้แก่ พระราชกําหนดให้ความช่วยเหลือทางการเงินแก่ผู้ประกอบการวิสาหกิจ โดยธนาคารแห่งประเทศไทยมีอํานาจการกู้ยืมเงินแก่ผู้ประกอบการร่วมกับสถาบันการเงิน ในวงเงิน 5 แสนล้านบาท
นายกรัฐมนตรีสั่งการให้กระทรวงการคลังและธนาคารแห่งประเทศไทย เน้นปฏิบัติงานอย่างรอบคอบ รับฟังความคิดเห็นข้อเสนอแนะจากทุกภาคส่วน รวมทั้งข้อมูลจากผู้มีประสบการณ์ เพื่อนํามาใช้ประกอบในการทํางานด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. รับมอบเครื่องตรวจวัดอุณหภูมิร่างกายแบบไม่สัมผัสผิว 400 เครื่อง จาก ธอส. เพื่อใช้ป้องกันโรคโควิด-19 ให้กลุ่มเปราะบาง
วันพฤหัสบดีที่ 25 มิถุนายน 2563
รมว.พม. รับมอบเครื่องตรวจวัดอุณหภูมิร่างกายแบบไม่สัมผัสผิว 400 เครื่อง จาก ธอส. เพื่อใช้ป้องกันโรคโควิด-19 ให้กลุ่มเปราะบาง
รมว.พม. รับมอบเครื่องตรวจวัดอุณหภูมิร่างกายแบบไม่สัมผัสผิว 400 เครื่อง จาก ธอส. เพื่อใช้ป้องกันโรคโควิด-19 ให้กลุ่มเปราะบาง
วันนี้ (25 มิ.ย. 63) เวลา 14.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบเครื่องตรวจวัดอุณหภูมิร่างกายแบบไม่สัมผัสผิว จํานวน 400 เครื่อง จากธนาคารอาคารสงเคราะห์ (ธอส.) โดยนายฉัตรชัย ศิริไล กรรมการผู้จัดการ ธอส. และ นางสุดจิตตรา คําดี ผู้ช่วยกรรมการผู้จัดการ ธอส. เพื่อนําไปแจกจ่ายให้หน่วยงานสังกัดกระทรวง พม. สําหรับใช้ในการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายจุติ กล่าวว่า ขณะนี้ สถานการณ์การแพร่ระบาดของโรคโควิด-19 ในประเทศไทยได้คลี่คลายไปในทางที่ดีขึ้น แต่เรายังจําเป็นต้องเข้มงวดในการปฏิบัติตามมาตรการการป้องกันอย่างเคร่งครัด ซึ่งเราต้องร่วมมือช่วยกันทุกภาคส่วน และในโอกาสนี้ กระทรวง พม. ขอขอบคุณ ธอส. ที่ได้ตระหนักถึงความสําคัญของการป้องกันการแพร่ระบาดของโรคโควิด-19 จึงได้มอบเครื่องตรวจวัดอุณหภูมิร่างกายแบบไม่สัมผัสผิว เพื่อนําไปแจกจ่ายให้หน่วยงานสังกัดกระทรวง พม. ใช้ในการตั้งจุดคัดกรองบุคคลค้นหาผู้ติดเชื้อ ด้วยการตรวจวัดอุณหภูมิร่างกายสําหรับประชาชนผู้มาติดต่อรวมไปถึงเจ้าหน้าที่ผู้ปฏิบัติงานทุกคน เพื่อป้องกันการแพร่ระบาดของโรคโควิด-19 ได้อย่างมีประสิทธิภาพยิ่งขึ้น
นายจุติ กล่าวเพิ่มเติมว่า ทั้งนี้ ขอเชิญชวนพี่น้องประชาชนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายเปราะบางที่เดือดร้อนและอยู่ในภาวะยากลําบากจากการแพร่ระบาดของโรคโควิด-19 ที่ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์ 0 2659 6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 มิถุนายน 2563 [กระทรวงสาธารณสุข]
วันศุกร์ที่ 26 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (ซูดาน 2 ราย, สหรัฐอาหรับเอมิเรตส์ 2 ราย) มีผู้ป่วยกลับบ้านได้ 2 ราย ยอดผู้ป่วยกลับบ้านสะสม 3,040 ราย หรือคิดเป็นร้อยละ 96.14 ของผู้ป่วยทั้งหมด ผู้ป่วยที่ยังรักษาอยู่ในโรงพยาบาล 64 ราย หรือร้อยละ 2.02 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,162 ราย
จากข้อมูลคนผู้ที่เดินทางกลับจากต่างประเทศและเข้ากักตัวเพื่อเฝ้าระวังอาการในสถานที่รัฐจัดให้ ตั้งแต่เดือนกุมภาพันธ์ 2563 ถึงปัจจุบันมีจํานวน 46,569 ราย ในจํานวนนี้พบผู้ติดเชื้อจํานวน 225 ราย คิดเป็นร้อยละ 0.48
ขณะนี้ รัฐบาลได้เตรียมผ่อนคลายมาตรการในระยะที่ 5 ในกลุ่มธุรกิจบริการที่มีความเสี่ยงสูง เช่น สถานบันเทิง, ผับ, บาร์, อาบ อบ นวด, ร้านเกมส์, คาราโอเกะ โดยรัฐได้กําหนดมาตรการควบคุมสําหรับกิจการ/กิจกรรมที่พร้อมเปิดให้บริการเพื่อลดความเสี่ยงแพร่กระจายเชื้อ อาทิ การสวมหน้ากากอนามัย/หน้ากากผ้า, การจัดพื้นที่เว้นระยะห่าง, จัดจุดบริการล้างมือ, การทําความสําอาดพื้นที่ให้บริการ, ลงทะเบียนเข้า-ออกสถานที่ บางกิจกรรมต้องทําการตรวจหาเชื้อโควิด 19 ในพนักงานผู้ให้บริการเป็นระยะ
แม้ว่ามาตรการผ่อนคลายต่างๆ จะทําให้การใช้ชีวิตกลับมาเกือบเป็นปกติแล้ว ขอให้ประชาชนอย่าประมาท “การ์ดอย่าตก” ต้องเข้มงวดการป้องกันตัวเอง ทําให้เป็นนิสัย หน้ากากอนามัย/หน้ากากผ้ามีความจําเป็นที่ต้องใส่และพกติดตัวตลอดเวลา เน้นย้ําว่าการสวมเฟซชิลล์โดยไม่สวมหน้ากากอนามัย/หน้ากากผ้าร่วม ไม่สามารถป้องกันการแพร่กระจายเชื้อ หากทุกคนร่วมมือกันจะช่วยลดโอกาสการกลับมาแพร่ระบาดของเชื้อไวรัสโคโรนา 2019 อีกครั้ง
****************************** 26 มิถุนายน 2563
***************************
รัฐบาลไทย-ข่าวทำเนียบรัฐบาล-สำนักงานมาตรฐานผลิตภัณฑ์อุตสาหกรรม หารือ SMEs กัมพูชา แลกเปลี่ยนข้อมูลด้านมาตรฐานผลิตภัณฑ์ชุมชน
วันพฤหัสบดีที่ 11 พฤษภาคม 2560
สํานักงานมาตรฐานผลิตภัณฑ์อุตสาหกรรม หารือ SMEs กัมพูชา แลกเปลี่ยนข้อมูลด้านมาตรฐานผลิตภัณฑ์ชุมชน
สํานักงานมาตรฐานผลิตภัณฑ์อุตสาหกรรม เตรียมหารือแลกเปลี่ยนข้อมูลด้านมาตรฐานผลิตภัณฑ์ชุมชนกับกลุ่มผู้ประกอบการ SMEs ของประเทศกัมพูชา เพื่อยกระดับผลิตภัณฑ์ชุมชนของกัมพูชาให้มีมาตรฐาน ทัดเทียมกับกลุ่มประเทศในอาเซียน
รัฐบาลไทย-ข่าวทำเนียบรัฐบาล-​นายกรัฐมนตรี แถลงผลการประชุมจัดเตรียมมาตรการเร่งด่วนเพื่อรองรับแรงงานไทยที่เดินทางกลับจากประเทศเสี่ยงต่อการติดเชื้อและแพร่ระบาดของเชื้อไวรัสโคโรนา 2019 (COVID-19)
วันเสาร์ที่ 14 มีนาคม 2563
​นายกรัฐมนตรี แถลงผลการประชุมจัดเตรียมมาตรการเร่งด่วนเพื่อรองรับแรงงานไทยที่เดินทางกลับจากประเทศเสี่ยงต่อการติดเชื้อและแพร่ระบาดของเชื้อไวรัสโคโรนา 2019 (COVID-19)
​นายกรัฐมนตรี แถลงผลการประชุมจัดเตรียมมาตรการเร่งด่วนเพื่อรองรับแรงงานไทยที่เดินทางกลับจากประเทศเสี่ยงต่อการติดเชื้อและแพร่ระบาดของเชื้อไวรัสโคโรนา 2019 (COVID-19)
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงข่าวภายหลังการประชุมจัดเตรียมมาตรการเร่งด่วนเพื่อรองรับแรงงานไทยที่เดินทางกลับจากประเทศเสี่ยงต่อการติดเชื้อและแพร่ระบาดของเชื้อไวรัสโคโรนา 2019 (COVID-19) ณ ตึกภักดีบดินทร์ ทําเนียบรัฐบาล สรุปสาระสําคัญดังนี้
นายกรัฐมนตรีกล่าวว่ารัฐบาลมีนโยบาย การสั่งการและติดตามความคืบหน้าเกี่ยวกับสถานการณ์การแพร่ระบาดของเชื้อไวรัสโควิด-19 มาโดยตลอด โดยขณะนี้ยอดผู้ติดเชื้อในประเทศไทยอยู่ในลําดับที่ 17 ใน 75 ประเทศ ซึ่งถือว่ายังมีผู้ติดเชื้อจํานวนน้อย
สําหรับกรณีที่ประชาชนไทยมีความห่วงใยต่อการเดินทางกลับประเทศของแรงงานไทยผิดกฎหมายหรือกลุ่มผีน้อย นายกรัฐมนตรีกล่าวว่าอย่างไรก็ตามคนกลุ่มนี้ถือว่าเป็นคนไทยซึ่งรัฐบาลต้องให้ความดูแล แต่ต้องไม่ให้เกิดผลกระทบต่อความเชื่อมั่น โดยมีมาตรการคัดกรองตั้งแต่ต้นทางคือสาธารณรัฐเกาหลี จะมีการตรวจคัดกรองในเบื้องต้น หรือ Exit Screening ทุกสายการบินหากพบผู้โดยสารมีไข้ก็จะปฏิเสธไม่ให้ขึ้นเครื่อง หรือหากขึ้นมาแล้วเป็นไข้ก็ต้องจัดให้แยกที่นั่งและแยกห้องน้ํา ซึ่งเป็นมาตรการควบคุมบนเครื่อง
รัฐบาลมีการประสานความร่วมมือกับทุกหน่วยงาน เช่น กระทรวงคมนาคม การท่าอากาศยานฯ กระทรวงการต่างประเทศ ซึ่งมีมาตรการคัดกรองที่เป็นมาตรฐาน รัดกุม หากพบผู้เดินทางเข้าประเทศที่มีไข้ จะคัดแยกออกตั้งแต่ที่สนามบินเพื่อไปรับการรักษาตัวที่โรงพยาบาลต่อไป
ทั้งนี้แรงงานไทยที่เดินทางกลับจากสาธารณรัฐเกาหลี จะแยกเป็น 2 กลุ่ม คือ 1. คนไทยที่กลับจาก 2 พื้นที่ที่พบความเสี่ยงในการแพร่ระบาดของเชื้อไวรัสโควิด-19 คือเมืองแทกูและคย็องซัง ทุกคนจะต้องถูกกักตัว ในพื้นที่ควบคุมโรค ตามที่รัฐบาลจัดไว้ให้เป็นเวลา 14 วัน (State quarantine) 2. ผู้ที่มาจากเมืองอื่นๆ ในสาธารณรัฐเกาหลี หากไม่พบอาการไข้จะได้เดินทางกลับตามภูมิลําเนา แต่จะจัดพื้นที่ในส่วนราชการ หรือสถานพยาบาลไว้ เพื่อติดตามอาการ (Local quarantine) โดยกระทรวงมหาดไทยและกระทรวงสาธารณสุขจะหารือกันเพื่อหาสถานที่เหมาะสมต่อไป
ในการนี้ นายกรัฐมนตรีได้กล่าวถึงเรื่องหน้ากากอนามัยว่า ขณะนี้มีกําลังการผลิต 1 ล้านชิ้นต่อวัน โดยแบ่งเป็น 2 ส่วน คือ 1. จัดส่งให้บุคลากรทางการแพทย์ ณ โรงพยาบาลของรัฐ จํานวน 300,000 ชิ้น 2. จัดส่งให้ร้านค้าทั่วไปเพื่อจัดจําหน่าย จํานวน 700,000 ชิ้น ซึ่งภาครัฐมีการติดตามและตรวจสอบช่องทางการจัดจําหน่ายอย่างต่อเนื่อง เพื่อให้หน้ากากอนามัยไปถึงประชาชนอย่างทั่วถึงในทุกพื้นที่
รัฐบาลไทย-ข่าวทำเนียบรัฐบาล-รมช.ธรรมนัส มอบเอกสารสิทธิ์ ส.ป.ก.4-01 แก่เกษตรกร พร้อมเปิดโครงการเพิ่มประสิทธิภาพการใช้ประโยชน์ที่ดินในเขตปฏิรูปที่ดินจังหวัดเพชรบุรี
วันเสาร์ที่ 11 กรกฎาคม 2563
รมช.ธรรมนัส มอบเอกสารสิทธิ์ ส.ป.ก.4-01 แก่เกษตรกร พร้อมเปิดโครงการเพิ่มประสิทธิภาพการใช้ประโยชน์ที่ดินในเขตปฏิรูปที่ดินจังหวัดเพชรบุรี
รมช.ธรรมนัส เดินหน้ามอบเอกสารสิทธิ์ ส.ป.ก.4-01 แก่พี่น้องเกษตรกร พร้อมเปิดโครงการเพิ่มประสิทธิภาพการใช้ประโยชน์ที่ดินในเขตปฏิรูปที่ดินจังหวัดเพชรบุรี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดโครงการเพิ่มศักยภาพเกษตรกรเพื่อสร้างการรับรู้เกี่ยวกับสิทธิและหน้าที่ของผู้ได้รับการจัดที่ดินในเขตปฏิรูปที่ดินจังหวัดเพชรบุรี พร้อมทั้งมอบหนังสืออนุญาตเข้าทําประโยชน์ในเขตปฏิรูปที่ดิน (ส.ป.ก.4-01) ให้แก่เกษตรกร ณ หอประชุมที่ว่าการอําเภอหนองหญ้าปล้อง จังหวัดเพชรบุรี ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) ได้ดําเนินการช่วยเหลือพี่น้องเกษตรกรในเขตปฏิรูปที่ดิน ไม่ว่าจะเป็นงานจัดที่ดินทั้งในที่ดินของรัฐและเอกชน งานพัฒนาโดยให้การสนับสนุนเกี่ยวกับการก่อสร้างปรับปรุง ซ่อมแซมเส้นทางคมนาคมและแหล่งน้ํา การเพิ่มรายได้ พัฒนาและส่งเสริมอาชีพด้านการเกษตรและนอกการเกษตร ตลอดจนส่งเสริมให้มีการอนุรักษ์ทรัพยากรธรรมชาติและสิ่งแวดล้อม
“ในวันนี้มีความยินดีที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) พร้อมบัตรดินดี และสระน้ําขนาดเล็กให้แก่เกษตรกรในเขตปฏิรูปที่ดินอําเภอหนองหญ้าปล้อง จํานวน อย่างละ 10 ราย เมื่อพี่น้องเกษตรกรได้รับการจัดที่ดินในเขตปฏิรูปที่ดินไปแล้วนั้น อยากให้เกษตรกรนั้นเกิดหวงแหนและคุ้มครองที่ดินเพื่อเกษตรกรรม ให้เข้าทําประโยชน์ในที่ดินด้วยตนเอง ไม่นําไปขายหรือให้เช่า เพื่อสร้างคุณภาพชีวิตที่ดีขึ้นและยั่งยืนต่อไป” ร้อยเอก ธรรมนัส กล่าว
นอกจากนั้น ยังได้เดินทางไปเยี่ยมชมแปลงเกษตรกรในเขตปฏิรูปที่ดินของนางกนกวรรณ ป้อมสิงห์ ซึ่งทาง ส.ป.ก.เพชรบุรี ได้จัดตั้งเป็นศูนย์การเพิ่มประสิทธิภาพการใช้ประโยชน์ที่ดินในเขตปฏิรูปที่ดินจังหวัดเพชรบุรี เมื่อปี 2560 กิจกรรมภายในแปลงประกอบด้วยการปลูกฝรั่งกิมจู ไผ่กิมซุง พริก มะละกอ กล้วยน้ําว้า โดยทาง ส.ป.ก.เพชรบุรี ได้ให้การสนับสนุนพันธุ์ไม้ ปุ๋ยมูลไส้เดือน ตลอดจนส่งเสริมการทําเกษตรทฤษฎีใหม่ในเขตปฏิรูปที่ดิน ส่งเสริมการปลูกหญ้าแฝก และส่งเสริมการจําหน่ายผลผลิตทางเว็บไซต์สินค้าเกษตรและแปรรูปในเขตปฏิรูปที่ดินอีกด้วย
ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวเพิ่มเติมว่า จังหวัดเพชรบุรี ได้มีพระราชกฤษฎีกากําหนดเขตปฏิรูปที่ดินทั้งที่รัฐและที่เอกชน ในพื้นที่ 5 อําเภอ 13 ตําบล 44 หมู่บ้าน เนื้อที่ 45,763 ไร่ ประกอบด้วย อําเภอเมืองเพชรบุรี ท่ายาง ชะอํา เขาย้อย และหนองหญ้าปล้อง โดยได้ดําเนินการจัดที่ดินให้แก่เกษตรกร ทั้งที่ทํากินและที่อยู่อาศัยในที่ดินของรัฐ จํานวน 2,157 ราย?เนื้อที่ 38,299 ไร่ ในที่ดินเอกชน 142 ราย 284 แปลง เนื้อที่ 2,002 ไร่ และที่บริจาค 1 ราย เนื้อที่ 44 ไร่ รวมจัดที่ดินให้แก่เกษตรกรทั้งสิ้น 2,301 ราย 40,345 ไร่ โดยภายในเขตอําเภอหนองหญ้าปล้อง จังหวัดเพชรบุรีนั้น มีเนื้อที่ประมาณ 35,680 ไร่ ซึ่งมีพื้นที่ที่มากที่สุดในจังหวัดเพชรบุรี ได้ดําเนินการจัดที่ดินให้แก่เกษตรกรแล้ว จํานวน 1,689 ราย เนื้อที่ประมาณ 34,189-2-21 ไร่
รัฐบาลไทย-ข่าวทำเนียบรัฐบาล-กรมโรงงานอุตสาหกรรมขอความร่วมมือผู้ประกอบกิจการโรงงาน ปฏิบัติตามคำสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร ที่ 1/2563  [กระทรวงอุตสาหกรรม]
วันพุธที่ 15 เมษายน 2563
กรมโรงงานอุตสาหกรรมขอความร่วมมือผู้ประกอบกิจการโรงงาน ปฏิบัติตามคําสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร ที่ 1/2563  [กระทรวงอุตสาหกรรม]
กรมโรงงานอุตสาหกรรมขอความร่วมมือผู้ประกอบกิจการโรงงาน ปฏิบัติตามคําสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร ที่ 1/2563
กรมโรงงานอุตสาหกรรมขอความร่วมมือผู้ประกอบกิจการโรงงาน ปฏิบัติตามคําสั่งศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร ที่ 1/2563
เรื่อง ข้อปฏิบัติในการขนส่งสินค้าทางถนนในสถานการณ์ฉุกเฉินระหว่างช่วงเวลาห้ามบุคคลออกนอกเคหสถาน โดยกําหนดข้อยกเว้นในการปฏิบัติในส่วนที่เกี่ยวข้องกับการขนส่งสินค้าบางประเภทให้มีความชัดเจนขึ้น เพื่ออํานวยความสะดวกให้แก่ประชาชน และเพื่อให้สถานประกอบการโรงงานที่มีความจําเป็นต้องขนส่งสินค้าในช่วงเวลาดังกล่าวสามารถดําเนินการขนส่งสินค้าได้อย่างถูกต้อง
กรมโรงงานอุตสาหกรรมจึงขอให้ผู้ประกอบการปฏิบัติตามคําสั่งศูนย์ปฏิบัติการฯ อย่างเคร่งครัด ตั้งแต่วันที่14เมษายน2563เป็นต้นไป
รัฐบาลไทย-ข่าวทำเนียบรัฐบาล-การล้างจมูกจะทำให้เชื้อไวรัสโควิด-19 เข้าสู่ปอดได้ง่ายขึ้นหรือไม่ ??
วันอังคารที่ 2 มิถุนายน 2563
การล้างจมูกจะทําให้เชื้อไวรัสโควิด-19 เข้าสู่ปอดได้ง่ายขึ้นหรือไม่ ??
การล้างจมูกจะทําให้เชื้อไวรัสโควิด-19ได้ง่ายขึ้นหรือไม่ ??
Q :การล้างจมูกจะทําให้เชื้อไวรัสโควิด-19เข้าสู่ปอดได้ง่ายขึ้นหรือไม่??
A :มีโอกาสน้อยมากที่น้ําล้างจมูกจะนําพาเชื้อไวรัสโควิด-19เข้าสู่ปอด แต่ทั้งนี้แนะนําให้ล้างจมูกเฉพาะผู้ที่เป็นโรคภูมิแพ้ จมูกอักเสบ เพื่อล้างสารคัดหลั่งและให้ร่างกายรับยาพ่นจมูกได้อย่างเต็มประสิทธิภาพ
รัฐบาลไทย-ข่าวทำเนียบรัฐบาล-จิสด้า ผุดโปรเจกต์ธุรกิจ Startup จัดการแข่งขันโปรแกรมประยุกต์ทางด้านเทคโนโลยีภูมิสารสนเทศ หรือ G-CON2019 : Geo-Informatic Application Contest
วันพฤหัสบดีที่ 21 กุมภาพันธ์ 2562
จิสด้า ผุดโปรเจกต์ธุรกิจ Startup จัดการแข่งขันโปรแกรมประยุกต์ทางด้านเทคโนโลยีภูมิสารสนเทศ หรือ G-CON2019 : Geo-Informatic Application Contest
จิสด้า จัดการแข่งขันโปรแกรมประยุกต์ทางด้านเทคโนโลยีภูมิสารสนเทศ หรือ G-CON2019 : Geo-Informatic Application Contest  เพื่อสร้างความรู้ความเข้าใจในการสร้างแพลตฟอร์มต้นแบบผ่านแอพพลิเคชั่นที่สามารถตอบสนองความต้องการของภาครัฐและเอกชน
กระทรวงวิทยาศาสตร์และเทคโนโลยี โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือจิสด้า ร่วมกับสายการบินแอร์เอเชีย และหน่วยงานพันธมิตร จัดการแข่งขันโปรแกรมประยุกต์ทางด้านเทคโนโลยีภูมิสารสนเทศ หรือ G-CON2019 : Geo-Informatic Application Contest เพื่อสร้างความรู้ความเข้าใจในการสร้างแพลตฟอร์มต้นแบบผ่านแอพพลิเคชั่นที่สามารถตอบสนองความต้องการของภาครัฐและเอกชน รวมถึงพัฒนาศักยภาพแนวความคิดสู่ธุรกิจนวัตกรรมใหม่ ซึ่งจะเป็นประโยชน์ต่อ Startup Thailand
นายพรเทพ นวกิจกนก หัวหน้าฝ่ายส่งเสริมผลิตภัณฑ์อวกาศ สํานักพัฒนาอุทยานรังสรรค์นวัตกรรมอวกาศของจิสด้า เปิดเผยว่า จิสด้าจัดการแข่งขันโปรแกรมประยุกต์ทางด้านเทคโนโลยีภูมิสารสนเทศ หรือ G-CON มาอย่างต่อเนื่อง และปีนี้เป็นที่ 6 แล้ว เพราะเราต้องการกระตุ้นให้คนรุ่นใหม่เกิดแนวคิดที่จะพัฒนา และต่อยอดให้แอพพลิเคชั่นต่างๆ การประยุกต์ใช้เทคโนโลยี Location Base Service (GNSS) และ GISTDA PORTAL Platform ที่สามารถใช้งานได้จริงบนข้อมูลที่มีความถูกต้อง และใช้งานได้อย่างยั่งยืน ซึ่งสอดคล้องกับแนวทางด้านการพัฒนาและส่งเสริมการประยุกต์ใช้เทคโนโลยีภูมิสารสนเทศในชีวิตประจําวัน รวมถึงสามารถต่อยอดในเชิงพาณิชย์อย่างก้าวกระโดด (startup) เพื่อนําไปสู่การพัฒนารูปแบบธุรกิจนวัตกรรม หรือที่เรียกว่า Business Model Innovation ได้ทันที
การแข่งขันในรอบคัดเลือกที่ผ่านมา มีทีมที่ผ่านเข้ารอบ 12 ทีม ในหัวข้อ Logistic และ Resource Management จากการแข่งขันในระดับภูมิภาคทั่วประเทศ อาทิ ทีม Princess จากมหาวิทยาลัยแม่ฟ้าหลวง, ทีม Biz Talk จากมหาวิทยาลัยมหาสารคาม, ทีม STU จากวิทยาลัยสันตพล, ทีมอันวา จากมหาวิทยาลัยสงขลานครินทร์, ทีม Power Seeker จากมหาวิทยาลัยสงขลานครินทร์, ทีม Fling Fly Here (Fling Drone Delivery), ทีม Asteron (Excellent Route), ทีม MeMoney จากสถาบันเทคโนโลยีพระจอมเกล้าคุณทหารลาดกระบัง, ทีม MyCard จากมหาวิทยาลัยเทคโนโลยีพระจอมเกล้าธนบุรี, ทีม E Bill จากมหาวิทยาลัยสงขลานครินทร์, ทีม Asteron (fruit truck) และ ทีม 2KM จากสถาบันเทคโนโลยีพระจอมเกล้าคุณทหารลาดกระบัง ซึ่งทั้ง 12 ทีมจะต้องแข่งขันในรอบ Semi-Final ในวันศุกร์ที่ 1 มีนาคม 2562 ณ โรงแรมเซ็นทรา บายเซ็นทาราศูนย์ราชการ แจ้งวัฒนะ ตั้งแต่เวลา 09.00 - 17.00 น. เพื่อให้ได้ 6 ทีมสุดท้ายไปสู่รอบชิงชนะเลิศ นอกจากนี้ ยังได้ร่วมแลกเปลี่ยนมุมมองและประสบการณ์ดีๆ จากผู้เชี่ยวชาญด้านธุรกิจ Startup ที่ประสบความสําเร็จมาแล้วอีกด้วย นายพรเทพฯ กล่าว
สําหรับท่านที่สนใจจะร่วมชมและร่วมเชียร์ทั้ง 12 ทีมสามารถเข้าร่วมได้ตามที่แจ้งไว้ข้างต้น หรือจะสอบถามข้อมูลเพิ่มเติมได้ที่ 085-195-5126 (คุณกิตติธัช)